Crin Antonescu, atac la fostul coleg din USL: Dacă domnul Ponta a fost vreun martir, a fost din prostie sau din josnicie
Candidatul susținut de coaliția de guvernare la alegerile prezidențiale, Crin Antonescu, îl critică în termeni duri pe Victor Ponta, după ce acesta l-a atacat public. „Eu n-am fugit niciodată din țară. Ghiță, sponsorul lui moral cel puțin, Ghiță a fugit din țară, Sebastian Ghiță a fugit din țară. Eu am stat sau n-am stat șomer zece ani, nu e exact, dar nu-mi amintesc să-i fi cerut vreun ban lui Victor Ponta”, afirmă Crin Antonescu. El adaugă că a trăit din banii familiei sale, nu ca alții, pe banii cetățenilor. Antonescu îl ironizează pe Ponta, spunând că, „dacă domnul Ponta a fost vreun martir, a fost din prostie sau din josnicie”.